**Періштелерді және олардың рөлін түсіну**

**екіншісі**

***«Иені қастерлейтіндерді қоршап тұрады***

***Оның періштесі, ол соларды құтқарады.***

***9Жаратқанның ізгілігіне көз жеткізіңдер,***

***Қандай бақытты Оған сенімін жүктегендер!»***

***(Забур 33:8-9)***

Киелі кітапта 300-ге жуық рет періштелер туралы айтылған, және қазіргі кезде олардың жұмыстары тоқтап қалғанын көрсететін ешнәрсе жоқ. Еврейлерге арналған кітапта: «Періште атаулы — қызмет көрсететін рухтар ғана, солай емес пе? Жаратқан Ие оларды мәңгілік құтқарылуға ие болатын адамдарға қызмет етуге жібереді.» деп айтылған. (Еврейлерге 1:14 қараңыз).

Қазіргі кезде, әлем Шайтанның күшін түсінеді. Шындығында, өздерін «Шайтанға табынатын» деп сипаттайтын топтар әлемдегі әрбір ірі қалада жиналып, осы құлаған періштеге табынып жатады, бірақ мәсіхшілер періштелер туралы айтқанда, адамдар оларды жоқ нәрселерді елестететін экстремистер деп атайды.

Киелі кітап періштелер туралы не дейді? Киелі кітапта, періштелер туралы «қызмет көрсететін рухтар» (Еврейлерге 1:14), сондай ақ, олар «Мәсіх арқылы және Мәсіх үшін жаратылған» (Қолостықтарға 1:16), олардың нақты саны жоқ (Еврейлерге 12:22), олардың адамдардан айырмашылығы олар материя заңдарына бағынбайды (Елшілердің істері 12:7), періштелердің әртүрлі дәрежелері бар (Қолостықтарға 1:16, Даниял 10:12-21), және олар адамдардан әлдеқайда ақылды (Патшалықтар 2-жазба 14:20) деп айтылған.

Көне және Жаңа өсиетте, періштелердің үлкен күшке ие екендігі туралы айтылған. Бір періште бір түнде 185 000 ассириялық сарбазды өлтірген еді, бұл факт археологиялық ашылымдармен расталған. Иса қайта тірілгенде, бір періште қабір тасын итеді, ал басқа бір періште Петірді түрмеден құтқарды.

Олар әдетте көзге көрінбейтін болғандықтан, адамдардың көпшілігі олардың бар екенін жоққа шығарады, бірақ мен періштелердің адам өміріне біз ойлағаннан әлдеқайда көп араласатынына сенімдімін. Забур жыршысы баяғыда айтқандай: «Иені қастерлейтіндерді қоршап тұрады Оның періштесі, ол соларды құтқарады. 9Жаратқанның ізгілігіне көз жеткізіңдер, Қандай бақытты Оған сенімін жүктегендер!» (Забур 33:7,8).

Періштелерге мінажат етіп, оларға құлшылық ету керек пе? Жоқ. Олар жай Құдайдың бұйрығын орындайды. Ал балаларына қамқорлық жасайтын Көктегі Әкеміз оларға да, бізге де қамқорлық жасайды. Бұған сіз сенімді бола аласыз.